tomron87/hebrew-wikipedia-sentences-corpus huggingface dataset:
Timeless הוא אלבום האולפן ה-35 של בובי וינטון, שיצא בשנת 1989. שני סינגלים שוחררו מתוך מאלבום זה: "It's Been One of That Days" ו-"Please Tell Her That I Said Hello".
Timeboxing היא טכניקה נפוצה במתודולוגיות פיתוח זריז (אג'ילי) לניהול ותעדוף משימות בתוך תקופת זמן קצובה.
בשיטה זו מקצים מסגרת זמן ספציפית - הקרויה Timebox - להשלמת פעילות או משימה מסוימת.
Timeboxing עוזר לצוותי הפיתוח להתמקד בפיתוחים שיוצרים ערך מצטבר במסגרת לוחות זמנים מוגדרים תוך עבודה בשקיפות, שיתוף פעולה וגמישות.
טכניקה זו מהווה חלק אינטגרלי במתודולוגיות פיתוח זריז כמו Scrum ו־ Kanban.
Timeboxing משמש כטכניקה לתכנון פרויקט.
לוח הזמנים של הפרויקט מחולק למספר תקופות זמן נפרדות (timeboxes), כאשר לכל חלק יש תוצרים, מועד סיום (דדליין) ותקציב משלו.
"Timeboxing עובד בצורה הטובה ביותר בפרויקטים מרובי שלבים או במשימות שלוקחות מעט זמן וניתן להתאים אותן באותה משבצת זמן.
כדאי ליישם שיטה זו גם במקרה של משימות שיש להן מסגרות זמן צפויות להשלמה.".
Timeboxing כאלטרנטיבה לעבודה עם תכולה קבועה
בניהול פרויקטים יש בדרך כלל שלושה אילוצים קלאסיים: זמן (או לוח זמנים), עלות (או תקציב) ותכולה.
(לרוב מתייחסים לאיכות כאילוץ רביעי).
ההנחה המקובלת היא ששינוי באילוץ אחד ישפיע על האחרים.
ללא Timeboxing, פרויקטים בדרך כלל עובדים עם תכולה קבועה, ובמקרה זה כאשר מתברר שלא ניתן להשלים חלק מהתוצרים במסגרת לוחות הזמנים המתוכננים, יש לדחות את מועד הסיום (כדי לאפשר יותר זמן להשלמת התכולה שנקבעה) או לערב אנשי פיתוח נוספים (כדי להשלים את התכולה שנקבעה בלוח הזמנים שנקבע).
לעיתים קרובות קורים שני הדברים יחד, וזה מוביל לעיכוב במסירת התוצרים, עלויות מוגברות ולעיתים קרובות ירידה באיכות (על פי העיקרון המוגדר בספר The Mythical Man-Month).
בשימוש ב־Timeboxing, מועד הסיום (דדליין) הוא קבוע, ולכן במקרה הנ"ל יהיה צורך לצמצם את התכולה.
משמעות הדבר היא שארגונים צריכים להתמקד תחילה בהשלמת התוצרים החשובים ביותר, ולכן Timeboxing הולך לעיתים קרובות יד ביד עם תוכנית לתעדוף של התוצרים (כגון בשיטת MoSCoW).
Timeboxing משמש כצורה של ניהול סיכונים, ומסייע לזהות במפורש קשרי משימה/זמן לא ודאיים, כלומר עבודה שעלולה להתארך מעבר למועד הסיום המתוכנן שלה.
אילוצי זמן הם לעיתים קרובות המניע העיקרי בתכנון ואין לשנות אותם מבלי לשקול נתיבים קריטיים של פרויקט או תת-פרויקט.
כלומר, בדרך כלל חשוב לעמוד בזמנים.
גורמי סיכון להחמצת מועדים יכולים לכלול סיבוכים במעלה הזרם של הפרויקט, טעויות תכנון בתוך הפרויקט, בעיות הקשורות לצוות או ביצוע לקוי של התוכנית.
בעיות במעלה הזרם עשויות לכלול שינויים במשימת הפרויקט או בגיבוי/תמיכה מההנהלה.
טעות תכנונית נפוצה היא פירוט לא מספק של משימות, מה שעלול להוביל להערכת חסר של הזמן הנדרש לביצוע העבודה.
בעיות הקשורות לצוות יכולות לכלול בעיות בתקשורת בין צוותים; חוסר ניסיון או פונקציונליות צולבת נדרשת; חוסר מחויבות/דחף/מוטיבציה (כלומר בניית צוות וניהול לקויים).
כדי לעמוד בלוחות זמנים, הפעולות המקובלות לנוכח משולש האילוצים של ניהול הפרויקט הן בדרך כלל:
צמצום התכולה: ויתור על דרישות שיש להן השפעה נמוכה יותר (אלו שלא יחסרו למשתמש באופן מיידי)
הגדלת העלות: למשל, הוספת שעות נוספות או משאבים לפרויקט
הזמן הוא המגבלה הקבועה כאן
פרויקטים מוצלחים רבים של פיתוח תוכנה משתמשים ב-Timeboxing, אולם מדובר בעיקר בפרויקטים קטנים יחסית.
אימוץ Timeboxing יותר משילש את פרודוקטיביות המפתחים בחברת DuPont בשנות ה-80. במקרים מסוימים, פיתוחים הושלמו במלואם תוך פרק הזמן שהוערך במקור שיידרש רק להכנת המפרט לפיתוח.
עם זאת, סטיב מקונל טוען שלא כל מוצר מתאים לשימוש ב Timeboxing וכי יש להשתמש בשיטה זו רק לאחר שהלקוח מביע הסכמה לחתוך תכונות במידת הצורך, ולא איכות.
ישנן מעט עדויות לאימוץ רחב של השיטה בקרב פרויקטים גדולים יחסית.
Timeboxing אומצה על ידי כמה מתודולוגיות פיתוח תוכנה בולטות:
שיטה לפיתוח מערכות דינמיות (DSDM)
בפיתוח תוכנה רזה (Lean), pull scheduling עם Kanban מספק ניהול זמן קצר טווח.
כאשר מפתחים מערכת גדולה ומורכבת, שבה נדרש תכנון לטווח ארוך, השימוש ב Timeboxing נעשה בשכבה גבוהה יותר.
פיתוח תוכנה מהיר ליישומים (RAD) כולל פיתוח איטרטיבי ויצירת אב טיפוס של תוכנה.
על פי סטיב מקונל, Timebox ה־hא "השיטה המומלצת" עבור RAD ואורך של Timebox טיפוסי צריך להיות 60–120 ימים.
Scrum הושפע מרעיונות של Timeboxing ופיתוח איטרטיבי.
יחידות זמן המכונות ספרינטים מהוות את יחידת הפיתוח הבסיסית.
אורך טיפוסי לספרינט הוא פחות מ-30 יום.
פגישות תכנון ספרינט, רטרוספקטיב של ספרינט וביקורת ספרינט מנוהלות ב־Timeboxing.
במתודולוגיות Extreme Programming, תכנון הפיתוח נעשה בדרך כלל באיטרציות מוגבלות בזמן, באורך של 1–3 שבועות.
נהוג לעשות הערכה מחדש של User Stories ממתינים לפני כל איטרציה.
פיתוח תוכנה זריז דוגל במעבר מפיתוח שמונע על ידי תוכנית (Plan) לפיתוח שמונע על ידי ערך (Value).
בשיטה זו איכות התוצרים הנדרשת וזמן הפיתוח קשיחים, אך מותרת גמישות בהיקף התכולה של הפרויקט.
אספקת החלקים החשובים ביותר של התכולה בשלב מוקדם מובילה להחזר ההשקעה (ROI) מוקדם יותר בהשוואה לפיתוח במודל מפל המים (Waterfall).
חוסר במפרטים מדויקים הוא בדרך כלל תוצאה של חוסר זמן, או חוסר ידע לגבי התוצאה הסופית הנדרשת (פתרון).
בסוגים רבים של פרויקטים, ובמיוחד בהנדסת תוכנה, ניתוח והגדרת כל הדרישות והמפרטים לפני תחילת שלב המימוש הוא משימה בלתי אפשרית.
Timeboxing יכול להוות גישה מועדפת עבור פרויקטים שבהם מועד הסיום (Deadline) הוא ההיבט הקריטי ביותר וכאשר לא כל הדרישות (Requirements) מוגדרות מראש באופן מלא.
זה גם מאפשר למשוב או לתובנות חדשות שהתגלו במהלך הפרויקט להשפיע על התוצאה הסופית.
ניתן להשתמש ב-Timeboxing לניהול משימות אישיות, ובמקרה זה נעשה שימוש בפרקי זמן קטנים יותר (למשל, שלושים דקות) ונתיחס לתוצרים בהיקף מצומצם יותר (למשל, מטלה ביתית במקום ביצוע פרויקט).
שיטה זו נקראת לעיתים קרובות Timeblocking.
Timeboxing לניהול זמן אישי עשוי לשמש כסוג של פטנט לחיים (Life Hack) כדי לעזור לבלום נטיות פרפקציוניסטיות (על ידי קביעת זמן מוצק ולא התחייבות יתר למשימה), מה שיכול גם לשפר את היצירתיות והמיקוד (על ידי יצירת תחושת דחיפות או לחץ מוגבר).
Timeboxing משמש כאבן בניין בשיטות אחרות לניהול זמן אישי:
טכניקת פומודורו מבוססת על תיבות זמן של 25 דקות של ריכוז ממוקד המופרדות על ידי הפסקות לצורך התאוששות.
אנדרו האנט מגדיר את ה־Timeboxing בתור ה-'T' שלו ב־SMART (ראשי תיבות של סט קריטריונים לקביעה וניהול של יעדים).
Timeless (בעברית: עַל-זְמַנִּי) הוא אלבום האולפן השישי של הזמרת-יוצרת האמריקאית מייגן טריינור.
האלבום יצא לאור ב-7 ביוני 2024, באמצעות חברת התקליטים אפיק רקורדס.
מתוך האלבום יצא לאור הסינגל "Been Like This", ביחד עם טי-פיין.
על מנת לקדם את האלבום, טריינור צפויה לצאת לסיבוב הופעות, "The Timeless Tour", אשר יהיה סיבוב ההופעות הראשון שלה מאז 2016.
במרץ 2023, אירחה טריינור את המפיק המוזיקלי ג'יאן סטון בפודקאסט, והודיעה כי נשאר לה ליצור עוד אלבום אחד אחרון בחוזה שלה עם חברת התקליטים אפיק רקורדס.
בנוסף, סיפרה טריינור שהיא התעניינה להקליט לאלבום מספר שירים בסוגת מוזיקת קאנטרי.
ביום הולדתה ה-30, טריינור וטי-פיין דנו על שיתוף פעולה עתידי.
ב-14 במרץ 2024, הכריזה טריינור על צאת אלבום האולפן השישי שלה, Timeless.
במקביל להכרזה חשפה את עטיפת האלבום.
ב-14 במרץ 2024, יצא לאור "Been Like This", ביחד עם טי-פיין כסינגל המוביל של האלבום.
האלבום עצמו צפויים להתארח האומנים נטשה בדינגפילד, אולסון, פול ראסל ואחיה של טריינור, ראיין.
במקביל לקידום האלבום טריינור צפויה לצאת לסיבוב הופעות, "The Timeless Tour", זהו יהיה סיבוב ההופעות הראשון שלה מאז 2016.
+ תאריכי יציאות לאור ופורמטים עבור Timeless אזור תאריך פורמט (ים) חברת תקליטים הערות כלל העולם 14 ביוני 2024 הורדה דיגיטלית • הזרמת מדיה אפיק
"Time" (בעברית: "זמן") הוא שיר של להקת הרוק הבריטית פינק פלויד שיצא לאור כחלק מאלבומם השמיני The Dark Side of the Moon ויצא כסינגל בארצות הברית.
המילים של השיר נכתבו על ידי רוג'ר ווטרס, והשירה מבוצעת על ידי דייוויד גילמור וריצ'רד רייט.
ווטרס שהיה בן 30 בעת יציאת השיר לאור, קיבל את הרעיון לשיר כשהבין שאינו מתכונן לשום דבר נוסף בחייו.
הוא תיאר זאת בראיונות שונים כהבנה שמתרחשת בגילאי 28 ו-29. השיר ידוע בקטע הקדמה הכולל פתיחה ארוכה של שעונים מצלצלים.
צלילים אלו הוקלטו בחנות עתיקות, בניסוי שעשה אלן פרסונס בשיטת ההקלטה של צליל קוואדרופוני (הקלטה במספר ערוצי שמע בהקלטה) ללא כוונה מראש להשתמש בהם בשיר זה.
רצועת האלבום כוללת גם גרסה חוזרת של השיר "Breathe".
זהו השיר היחיד באלבום שנותן קרדיט לכל ארבעת החברים הראשיים על כתיבת השירים, והאחרון שעשה זאת בדיסקוגרפיה של הלהקה.
מילותיו של השיר עוסקות בהבנתו של רוג'ר ווטרס ש"החיים לא נועדו להתכונן למה שיבוא בעתיד, אלא בקבלת שליטה על גורלך שלך".
לפי ראיון של פיל טיילור מ-1994, דייוויד גילמור השתמש במעבד האפקטים לקסיקון PCM-70 עבור צלילי ההשהיה המעגליים (אפקט Delay) שנשמעו בשיר, דבר ששכפל את סוג ההד שהיה מקבל מיחידת ההד הקודמת שלו מתוצרת בינסון.
גילמור ביצע את השיר בהופעה חיה בכל אחד מסיבובי הופעות הסולו שלו מאז סיבוב ההופעות The Division Bell Tour של פינק פלויד, בו ריצ'רד רייט השתתף בשירה.
בביקורת עכשווית ל-The Dark Side of the Moon, לויד גרוסמן מה"רולינג סטון" נתן ל-"Time" ביקורת חיובית, ותיאר את הרצועה כ"רוק משובח בעל גוון קאנטרי עם סולו גיטרה חזק מאת דייוויד גילמור".
בילבורד והמגזין Louder Sound דירגו את השיר במקום התשיעי והחמישי, בהתאמה, ברשימת 50 השירים הגדולים ביותר של פינק פלויד.
דייוויד גילמור – גיטרות חשמליות, סולן (בתים ו-"Breathe (Reprise)") וקולות רקע (גשר ו-"Breathe (Reprise)")
ריצ'רד רייט - עוגב פרפיסה, פסנתר אלקטרוני וורליצר, שירה משותפת
רוג'ר ווטרס - גיטרה בס, EMS VCS 3
ניק מייסון - תופים, רוטוטומים
Times New Roman (טיימס ניו רומן) הוא גופן עם תג (סריף) אשר נמצא בשימוש נרחב.
עיתון הטיימס החליטו במקור ליצור את הגופן כחלופה מודרנית לגופן הקודם בו העיתון השתמש.
סטנלי מוריסון, היועץ הטכני בסניף הבריטי של חברת Monotype Printing Technologies האמריקאית, ייעץ לעיתון הטיימס להפסיק להשתמש בגופן מהמאה ה-19 ובמקום זאת לעשות שימוש בגופן מודרני שייווצר בהשראת גופנים מהמאה ה-18, על מנת לאפשר שילוב כמות גדולה יותר של טקסט בכל עמוד.
בעקבות כך הגופן הוזמן על ידי עיתון הטיימס במהלך 1931 והוא עוצב בהמשך על ידי ויקטור לרדנט, קליגרף שעבד עבור העיתון העיתון הבריטי "הטיימס", בשיתוף עם מוריסון.
עיצוב הגופן היה מבוסס בעיקר על העיצוב של הגופן מהמאה ה-18 "פלאנטין".
עיתון הטיימס החל לעשות שימוש בגופן החדש ב-3 באוקטובר 1932. הגופן נקרא בתחילה "טיימס אולד סטייל" לפני שהוחלט לשנות את שמו ל"טיימס ניו רומן".
עיתון ה"טיימס" השתמש בגרסה המקורית של הגופן במשך 40 שנה.
לאורך השנים, ובמיוחד בין 1972 ל-2007, נוצרו מספר עיצובים מחדש של הגופן, על מנת שהוא יהיה תואם לטכניקות הדפסה חדשות ולשינויים בפורמט של העיתון.
הגופן הפך במהירות לפופולרי הרבה מעבר לשימוש המקורי שלו בעיתון הטיימס.
עם השנים הוא הפך לגופן סטנדרטי בתעשיית ההוצאה לאור.
העיצוב הברור והקריא של הגופן הפכו אותו לבחירה אידיאלית עבור ספרים, מאמרים אקדמיים ומסמכים רשמיים.
עם השנים הפך הגופן גם לאחד מהגופנים הנפוצים ביותר בעולם.
הוא מותקן כיום ברוב המחשבים האישיים ולעיתים קרובות היינו גופן ברירת המחדל ביישומי עיבוד תמלילים.
משרד החוץ האמריקאי השתמש ב-Times New Roman כגופן הסטנדרטי במסמכים הרשמיים שלו בין השנים 2004 עד 2023, עד שהוחלט לעבור להשתמש בגופן Calibri במקום זאת.
טיטאן הוא מנוע משחק ל-PC שנעשה בו שימוש בעיקר במשחקי אסטרטגיה בזמן אמת בשנות ה-2000 המוקדמות.
"Titanium" (בעברית: "טיטניום") הוא שיר של ה-DJ הצרפתי דייוויד גטה, בהשתתפות זמרת הפופ האוסטרלית סיה, מתוך אלבום האולפן החמישי של גטה, Nothing but the Beat.
השיר יצא להורדה דיגיטלית ב-5 באוגוסט 2011 בתור הסינגל השיווקי הראשון מתוך שלושה מן האלבום.
השיר נכתב ברובו על ידי הזמרת סיה פרלר, בשיתוף עם דייוויד גטה, ג'ורג'יו טוינפורט והמפיק ההולנדי אפרוג'ק (ניק ואן דה-וול).
סיה הקליטה ושלחה את השיר לגטה, גטה הקליט את השיר בתחילה עם הזמרת האמריקאית מרי ג'יי בלייג', אך לבסוף הוחלט להוציאו בגרסה בה שרה סיה.
"Titanium" הגיע ל-"20 הגדולים" במדינות רבות ברחבי אירופה, למרות היותו סינגל שיווקי ולא-רשמי.
עם יציאתו הוא נכנס למקום ה-16 במצעד הסינגלים הבריטי.
ארגוןרשימהמיקוםמקורבילבורד500 שירי הפופ של כל הזמנים240
Tiny Wings הוא משחק iOS שפותח על ידי חברת Andreas Illiger ושוחרר אל ה-App Store ב-18 בפברואר 2011.
במשחק, השחקן מקבל שליטה על ציפור שכנפיה קטנות מדי כדי לעוף.
מטרת המשחק היא להשתמש בגבעות כדי להשיג מהירות תעופה גבוהה ככל האפשר, בשביל לעוף למרחק הרחוק ביותר, לפני שקיעת החמה.
הדבר נעשה על ידי לחיצה ממושכת על מסך המגע, כדי שהציפור תרד אל הגבעות ותשיג מהירות גבוהה יותר.
המשחק בעיקר סובב סביב תזמון הלחיצות של השחקן.
המשחק מתרחש ב"איים" שביניהם יש רצועות ים.
כאשר השמש שוקעת, כלומר תם הזמן, המשחק נגמר.
בכל אי חדש אליו מגיעים מקבלים זמן נוסף.
המשחק כולל משימות מיוחדות המאפשרות לשחקנים לשדרג את ה"קן" של הציפור שלהם במשחק.
אתגרים אלה סובבים סביב הגעה לאיים ספציפיים או ביצוע טריקים מסוימים, כמו גם לבצע אותם מספר פעמים באותו המשחק.
המשחק קיבל ביקורות חיוביות מאוד.
ביקורות רבות שיבחו את פשטות המשחק המכיל בו בזמן דברים מורכבים.
דירוג "IGN" נתן למשחק ציון של 8.0 מתוך 10, ואף אמרו כי המשחק הוא "משחק פשוט שתענוג לשחק בו".
"Slide to Play" נתנו למשחק דירוג מושלם של 4 מתוך 4, ואמרו כי המשחק "מבריק בפשטותו, מקורי, וניתן לשחק בו שוב ושוב".
עם זאת, לא כל התגובות היו טובות: בראיון בו דנו על המגמות הנוכחיות במשחקים פופולריים, הביע מעצב המשחקים הבריטי ג'ון הייר דאגה עקב פשטותם של משחקים, ואף הודיע כי "Tiny Wings" הוא דוגמה קיצונית לכך.
הוא כינה את המשחק "עלבון מעצבי המשחק המקצועיים" וכי המשחק "מראה את שפל האינטליגנציה אליו הגיע המשחק הממוצע".
למשחק הייתה הצלחה מסחרית גדולה.
המשחק היה במקום הראשון בדירוג ה-Grossing Games של אפל במשך שבועיים בסוף פברואר 2011 ועד תחילת מרץ, עד שאנגרי בירדס ריו, משחק נוסף המבוסס על המשחק Angry Birds, תפס את מקומו.
האפליקציה נבחרה כמשחק הטוב ביותר ב-iPhone של שנת 2011 באירופה ונמכר לפחות 5.6 מיליון פעמים, על פי הסטטיסטיקות של ה-Game Center של אפל.
Tiny Core Linux (תרגום מאנגלית לינוקס ליבה זעירה) היא מערכת הפעלה והפצת לינוקס.
המערכת כוללת את BusyBox, ו-FLTK.
פותחה על ידי רוברט שינגלדקר.
המערכת בולטת בשל גודלה הקטן והגישה המינימלית המאפיינת אותה, אשר ניתן להוסיף לה רכיבים באמצעות הרחבות שונות.
Tiny Core היא תוכנה חופשית ומבוססת קוד פתוח, המופצת תחת הרישיון הציבורי הכללי של גנו גרסה 2.
גודל הגרסה הראשית של המערכת היא 12 מ"ב, ובנוסף קיימות שתי גרסאות נוספות בגדלים 8 מ"ב ו-64 מ"ב.
דרישות המערכת המינימליות הן, 46 מ"ב של זיכרון גישה אקראית, לגרסה הראשית, ו-18 מ"ב לגרסה הקטנה.
המעבד המינימלי הנדרש לפעילות המערכת הוא i486DX, והמומלץ הוא פנטיום 2 עם 128 RAM.
tmRNA (ראשי תיבות באנגלית: Transfer-messenger RNA) היא מולקולת RNA פרוקריוטית השייכת למשפחת ה־ncRNA.
היא מתאפיינת בתכונות משולבות של mRNA ו־tRNA, ותפקידה להיקשר לריבוזום פרוקריוטי שנתקע בתהליך התרגום, לשחרר אותו ולאפשר את הפירוק של החלבון הלא תקין.
מולקולת ה-tmRNA פועלת במקומות בהם יש ריבוזום שלם, לו אתר A פנוי, דבר המעיד על כך שהריבוזום נתקע.
לאחר שמולקולת ה-tmRNA נכנסת לאתר A הפנוי בריבוזום, הריבוזום מעביר למולקולת ה-tmRNA את השרשרת הפוליפפטידית שנוצרה מתעתיק ה-mRNA הלא תקין.
Tmall (בסינית: 天猫, פין-יין: Tiānmāo, נקראה בעבר: Taobao Mall) היא חברה סינית המתפעלת אתר אינטרנט של שירותי קמעונאות מקוונים (B2C) אשר התפצלה מטאובאו בשנת 2011 וקיבלה מעמד של חברה עצמאית תחת קבוצת עליבאבא הסינית.
הפלטפורמה של Tmall לעסקים סיניים או אחרים למכירת מוצרים בסין, הונג-קונג, מקאו וטאיוואן.
בינואר 2012 TMall.com שינה באופן רשמי את שמו ל-Tian Mao (בסינית: 天猫) שהוא האופן בו נהגה השם בסינית ופירושו המילולי הוא "חתול שמיים".
ברבעון הראשון של 2013 החזיק האתר ב-51.3% מהפעולות המקוונות בתחום B2C בסין.
בין המוכרים ב-Tmall נמצאים: P&G, אדידס, יוניקלו, GAP, Nine West, Reebak, ECCO, ריי באן, ניו באלאנס, יומברו, Lenovo, Dell, Nokia, Philips, סמסונג, לוג'יטק וליפטון.
Tiny Fingers (בעברית טייני פינגרז, "אצבעות זעירות") הוא הרכב פוסט רוק אינדי ישראלי.
סגנון ההרכב אינו תחום לסוגה מסוימת והוא תואר כפוסט רוק פסיכדלי סופר-אינטנסיבי המערבב גם אלקטרוניקה חיה, דאבסטפ, גרוב ועוד.
הלהקה נוטה לעשות שימוש רב באפקטים לגיטרות.
ההרכב הוקם ב-2008 על ידי אורן בן דוד (גיטרה חשמלית), בועז בנטור (גיטרה בס) וטל כהן (תופים), שלושה חברי ילדות.
הרעיון להקים להקה נוצר אחרי ג'אם בפרדס חנה.
הלהקה הקליטה שני אלבומים בהרכבה הראשון אך גנזה את שניהם.
בפסטיבל אינדינגב 2010 הלהקה ביצעה הופעה בהרכב מורחב עם נועם הלפר בגיטרות, נמרוד בר בקלידים ודניאלה ססיליה תורג'מן בשירה תחת השם Massive Fingers.
בעקבות הצלחת השילוב הצטרפו בר ותורג'מן להרכב באופן קבוע בסוף 2010 - תחילת 2011. שם הלהקה נשאר כשהיה והכינוי Massive Fingers השתמר בשם האלבום הראשון.
ב-2011 הוציאה הלהקה את אלבומה הראשון - Massive Finges Spacetrip.
האלבום מאופיין במוזיקה אינטנסיבית ועוצמתית.
כחודש לאחר מכן הוציאה הלהקה אלבום נוסף - Foreign Telegrams.
האלבום הוקלט חי באולפן כחלק מסדרת "חרקה" של תחנת הרדיו קול הקמפוס והיה התוצר השני מתוך החמישה שהופקו בלייבל.
סגנון האלבום היה יותר משוחרר מקודמו.
בין האלבום השני והשלישי עזבה את הלהקה הזמרת דניאלה תורג'מן.
הפרידה יצרה אפקט שלילי על מצב הרוח של חברי הלהקה.
תורג'מן המשיכה לפעול עם הרכבים אחרים ואף הוציאה אלבום סולו, אך חזרה מדי פעם לשיתופי פעולה עם הלהקה.
באוקטובר 2012 הוציאה הלהקה, שמכאן ואילך המשיכה כהרכב אינסטרומנטלי, את אלבומה השלישי - Megafauna.
האלבום הוקלט חי, ברצף אחד, לאחר הכנה של כשלושה שבועות.
סגנון האלבום תואר כיותר סוער ואגרסיבי מקודמיו.
בינואר 2013 הלהקה הוציאה סרט המציג את הקלטת האלבום, שצולמה על ידי מנהל הלהקה אסף בן דוד.
בתחילת 2013 הוציאה הלהקה את אלבומה הרביעי - We Are Being Held By The Dispatcher.
האלבום הוקלט בניו יורק ביום אחד.
סגנון האלבום אלקטרוני ותעשייתי והוא שונה משמעותית מקודמיו.
האלבום כולל סימפולים של קטעי נאומים של מלקולם אקס ומושפע גם מג'יי דילה.
ב-2015 הוציאה הלהקה את אלבומה החמישי - The Fall.
זו הייתה הפעם הראשונה שהיה מרווח משמעותי בין שני אלבומים של הלהקה - ארבעת הראשונים יצאו תוך חמישה עשר חודשים - והפעם הראשונה מאז האלבום הראשון שהלהקה מוציאה אלבום אולפן מובהק שלא שהוקלט במשך תקופה ולא ברצף, חי או כג'אם שנכתב תוך יום.
סולנית הלהקה בעבר דניאלה תורג'מן כתבה מילים לשירי האלבום אך הן לא מבוצעות בו.
סגנון האלבום תואר כאוורירי יותר מקודמיו, וכמו כן כ"מביט פנימה ומגלה משהו זדוני שמזדחל אלינו מלמטה" וכרכבת הרים רגשית.
לקטע הראשון באלבום הופק וידאו קליפ.
במרץ 2017 הוציאה הלהקה את הסרט The Fall - Live at the Dead Sea ותיארה אותו כ-"A Film Inspired By Music & Nature" (סרט בהשראת המוזיקה והטבע).
הסרט הוקלט ב-15/1/2016 בסט אחד על חוף ים המלח ליד מצוקי דרגות וכולל הקלטה וצילומים של הלהקה מנגנת את אלבומה The Fall ברצף, עם עליית השמש בבוקר, משולבים בצילומי טבע של אזור ים המלח, חלקם צילומי רחפן.
הסרט הוקרן מספר פעמים בסינמטק תל אביב, הראשונה ביניהן ב-2/3/2017. ב-15/1/2018 הלהקה העלתה את הסרט במלואו לאתר שלו דרך שירות הסטרימינג Vimeo, וכמו כן ל-YouTube.
יש המקבילים את הסרט ל-Live At Pompeii של להקת פינק פלויד ומציינים אלמנטים מקבילים כגון להקה המנגנת רוק פסיכדלי בהופעה ללא קהל באזור בלתי שגרתי המבטא הרס (חורבן פומפיי מול הנזק האקולוגי המתמשך לים המלח).
ב-2016 הוחתמה הלהקה בלייבל האינדי הגרמני Pelagic Records .
הלייבל הוציא בהוצאה מחודשת את שלושת האלבומים האינסטרומנטליים של הלהקה.
ב-2016 הוציאה הלהקה מיני-אלבום משותף (split EP) בשם Vāyu עם להקת Ef השוודית.
המיני-אלבום, שיצא תחת Pelagic Records, כלל חמישה קטעים; שלושה של Ef ולאחריהם שניים של Tiny Fingers.
ביוני 2017 הוציאה הלהקה אלבום בשם Dawn שהוקלט לקראת סוף 2016. האלבום בן שלושה קטעים אך אורכו הכולל קרוב ל-70 דקות.
האלבום לא קיבל יחס ניכר בישראל ולא הושק בהופעה בניגוד לשאר האלבומים.
ב-2018 התחילה הלהקה להוציא קטעים ישנים שהוקלטו ונשארו "במגירה" בסדרה שכינו "Unknown Finger".
עד כה יצאו ארבעה רצפים באורכים של כחצי שעה כל אחד.
הלהקה ביצעה מספר סיבובי הופעות בסין ובהודו והופיעה בפסטיבלי מוזיקה רבים בארץ ובעולם, כגון פרימוורה 2016 בברצלונה, Liverpool Sound City 2015 בליברפול, CMJ בניו יורק, Mighty Sounds 2013 בצ'כיה, Fusion בגרמניה, Boom 2018 בפורטוגל ועוד; ובסין בפסטיבלים "spring scream", "sounds of the xity", ו-"Zhangbei music festival".
בישראל הופיעה הלהקה מספר פעמים בפסטיבלי אינדינגב ויערות מנשה ובפסטיבלים קטנים רבים.
הלהקה נוהגת לבצע שיתופי פעולה עם מגוון אמנים מסצנת האינדי הישראלית וגם עם אמנים מחו"ל.
הלהקה חיממה את ההופעה של דה מארס וולטה בהאנגר 11 ב-2012 ואת זו של דמיאן מארלי באמפי לייב פארק בראשון לציון ב-2015. כמו כן הם הופיעו עם All Them Witches , עם Dub Trio , ועם הלהקה הסינית WHAI.
בישראל שיתפה הלהקה פעולה עם יוסי פיין, אבי בללי, אייל תלמודי, הראפר פלד, טאטרן, להקת המחול מריה קונג ועוד.
מדי פעם מצטרפת דניאלה תורג'מן להופעות או הקלטות.
איש הסאונד הקבוע של הלהקה הוא אדיר דדיה.
במקביל לפעולתם בלהקה, חברי ההרכב פועלים גם בנפרד:
הבסיסט בועז בנטור הוציא מיני-אלבום סולו ופועל תחת השם Monsta.
הקלידן נמרוד בר הצטרף ללהקת הליווי של הראפר טונה.
בנוסף הוא המפיק של להקת הפוסט רוק "מאובן" והפיק את אלבומם הראשון, Afar, שיצא בקיץ 2018.
המתופף טל כהן הצטרף ללהקות הליווי של אסף אמדורסקי ושל שי בן צור.
הגיטריסט אורן בן דוד והבסיסט בועז בנטור פועלים כצמד תחת השם Bulbulz.
בצמד זה בן דוד משמש גם כמתופף ובנטור גם כגיטריסט.
השם Bulbulz קיים לפחות מאז 2011.
הלהקה פועלת באולפן Wavos בקיבוץ בית אורן ובאולפן "ראש כבש" במושב עין עירון.
אורן בן דוד - גיטרה חשמלית
בועז בנטור - גיטרה בס
Tjiraa הוא סרט עלילתי קצר נמיבי משנת 2012, בבימויה של קרישקה סטופלס.
את התסריט כתבה טוסי טג'יג'ומבו, והסרט הוא כמעט כולו בשפה הילידית הנמיבית אוטג'יהררו.
הסרט עוקב אחר וזובה, אישה צעירה מבני האובהרו, אשר חוזר הביתה לאחר שלמדה בגרמניה, ומגלה שבת דודתה נפטרה, והמשפחה שלה דורשת שתהיה לאשתו של האלמן שלה, כפי שהמסורת דורשת, ועל אף שווזובה מאוהבת במישהו אחר.
שם הסרט הוא קיצור למילה האוטג'יהררית, Tjiramue, שפירושו "בת דוד".
מסורת הנישואים באופן המתואר קיים זמן רב, והתפתח כדי לשמר הון ועוצמה בתוך שבטים ומשפחות בזמנים של קושי.
אך מסורת זו גורמת לווזובה להיתקע בנישואים מתעללים, ונעדרים כל צל של אהבה או חיבה.
המסר של הסרט הוא, אם כן, שגם מסורות שנוצרו למטרות לכאורה טובות, יכולות להפוך למזיקות.
בסופו של הסרט, בני משפחתה של וזובה, לרבות אמה שהיא זו שביקשה ממנה לפעול על פי המסורת, רואים את הרע שבדבר.
הסרט מתאר את העצמתה של וזובה, אשר מתנגדת למצב שהיא שרויה בו, ועוזבת את הנישואים המזיקים בברכת הוריה.
השינוי החברתי ניכר בנרטיב זה, המשקף שיח קיים בחברה האובוהררית, המנסה ליצור איזון בין דרכיה המסורתיות לחיים המודרניים.
הסרט נבחר להקרנה במגוון פסטיבלי קולנוע בינלאומיים, ביניהם פסטיבל התפוצה האפריקאית הבינלאומית בניו יורק, ופסטיבל הקולנוע בקאן, בפינת הסרט הקצר.
הסרט הופק במימון ועדת הקולנוע הנמיבית.
"Tiny Dancer" (בעברית: "רקדנית זעירה") הוא שיר של הזמר אלטון ג'ון מתוך אלבומו הרביעי, "Madman Across the Water".
השיר הולחן על ידי אלטון ג'ון למילותיו של ברני טופין.
השיר יצא כסינגל ב-1972. בארצות הברית הוא הגיע למעמד זהב ב-19 במאי 2005, לפלטינה ב-19 באוגוסט 2011, ולפלטינה משולשת ב-26 באפריל 2018 על ידי איגוד תעשיית ההקלטות האמריקאי.
בבריטניה, הסינגל הגיע למעמד זהב ב-17 באוגוסט 2018 על ידי איגוד תעשיית ההקלטות הבריטי (BPI) על כך שמכר 400,000 עותקים, אף על פי שמעולם לא יצא לאור כסינגל רשמי.
שירת הליווי מבוצעת על ידי טוני בורו .
השיר זכה לפופולריות רבה לאחר הופעתו בשנת 2000 בסרט כמעט מפורסמים.
ב-1971, הופיע השיר לראשונה כרצועה הפותחת את אלבומו הרביעי Madman Across the Water.
ברני טופין קיבל את ההשראה למילות השיר מביקורו הראשון בארצות הברית ב-1970, וניסה לתפוס ולהביע את רוחה של קליפורניה, הנשים שפגש שם היו בעיניו מנוגדות לחלוטין מאילו במדינת מולדתו, אנגליה.
טופין הצהיר בריאיון לרולינג סטון ב-1973 כי השיר נכתב על מקסין פייבלמן, אשתו באותה התקופה.
השיר כולל ליווי פסנתר לאורך השיר.
העיבוד מתחיל בשילוב גיטרת פלדה הוואית, כלי הקשה, כלי מיתר על ידי פול בקמסטר ומקהלה שקטה מאוד.
בשל זמן הריצה הארוך של השיר והיעדר הוק, Tiny Dancer לא הגיע למקומות הראשונים כסינגל בארצות הברית, והגיע רק למקום 41 בבילבורד הוט 100, ואפילו לא יצא לאור כסינגל בבריטניה.
השיר התקדם טוב יותר בקנדה, שם זכה ג'ון בהצלחה רבה בפריצת הדרך המסחרית המוקדמת שלו, והגיע למקום 19 במצעד הפזמונים.
השיר הפך גם ללהיט באוסטרליה, והגיע למקום 13 במצעד הפזמונים.
בסופו של דבר, השיר הפך אט אט לאחד מהשירים הפופולריים ביותר של ג'ון, אפילו באזורים שבהתחלה לא הצליחו להתחבר לסגנונו, והגרסה באורך המלא כיום מככבת בתחנות רדיו רוק בצפון אמריקה, בריטניה ואוסטרליה.
פופולריות השיר עלתה באופן משמעותי בשנת 2000 לאחר שהופיע בסרט כמעט מפורסמים.
ב-2010, השיר דורג במקום ה-397 ברשימה 500 השירים הגדולים בכל הזמנים של הרולינג סטון.
במאי 2017, הוקרן בפסטיבל הקולנוע בקאן קליפ מוזיקלי רשמי ל-Tiny Dancer כזוכה בתחרות "אלטון ג'ון: הקאט", תחרות המאורגנת בשותפות עם סוכנות AKQA, פולס פילמס (Pulse Films) ויוטיוב לכבוד יום השנה החמישים לשותפות שלו ברני טופין בכתיבת שירים.
הקליפ המקורי האמיתי שהציגו ב-MTV ו-VH1 בשנות ה-80 עד לתחילת שנות האלפיים נמחק מרחבי האינטרנט.
הקליפ הראה רקדנים רבים בחצאיות טוטו ורודות.
התחרות קראה לקולנוענים עצמאיים להגיש טריטמנטים לסרטוני מוזיקה לאחד משלושה שירים של אלטון ג'ון משנות השבעים, כאשר כל שיר נופל בקטגוריית קונספט ספציפית.
Tiny Dancer, היה תחת קטגוריית הלייב אקשן, הזוכה בתחרות היה מקס וולנד.
הסרטון צולם בלוס אנג'לס, ובו מראות של תושבים שונים שנוסעים ברחבי העיר, כולל המוזיקאי מרילין מנסון.
ב-2018, פלורנס אנד דה משין הוציאו גרסת כיסוי לשיר באלבום המחווה שלהם Revamp: Reimagining the Songs of Elton John & Bernie Taupin.
ב-1996, בפרק "האחד עם הפנטזיה על הנסיכה לאה" בסדרה חברים פיבי מתייחסת לשיר כ-" ...
השיר שאלטון ג'ון כתב על אותו בחור מתוך 'מי הבוס?'".
אחר כך היא שרה את המילים, "תחזיק אותי קרוב, טוני דנזה הצעיר ...".
ב-2005, השיר מופיע בפרק הבכורה של העונה השנייה בסדרה המשרד כאשר מייקל סקוט שר גרסת פרודיה שלו.
בשנת 2000, השיר הופיע בסרט הרוק כמעט מפורסמים שעלילתו מתרחשת בשנת 1973, שם הדמויות הראשיות שרות את השיר תוך כדי נסיעה באוטובוס.
ג'וזף גורדון-לוויט ביצע את השיר בתחרות סינכרון שפתיים נגד ג'ימי פאלון וסטיבן מרצ'נט בתוכנית לייט נייט של פאלון.
ב-5 באפריל 2014, גרסת פרודיה קצרה לשיר שודרה בסאטרדיי נייט לייב (עונה 39, פרק 17), בו הופיעה קייט מקינון בתפקיד אנגלה מרקל ושרה, למנגינה של "Tiny Dancer", "תחזיקי אותי קרוב יותר, קנצלרית גרמניה".
ב-2016, דונלד טראמפ השתמש בשיר במהלך מפגשי הנשיאות שלו כשיר הכניסה והיציאה שלו.
בסינגל שלו משנת 2017, Castle on the Hill, אד שירן מתייחס לשיר.
באלבום האולפן שלה שיצא לאור ב-2017, Lust for Life, לנה דל ריי התייחסה לשיר בשיר שלה "Tomorrow Never Came" בהשתתפות שון אונו לנון.
בסינגל שלו משנת 2018, Don't Leave Me Alone (בהשתתפות אן-מארי), התייחס דייוויד גטה לשיר.
To Be (בעברית: להיות) הוא סרט אנימציה קנדי קצר משנת 1990 בבימויו של ג'ון וולדון, שאף הלחין את המוזיקה לסרט.
הסרט היה מועמד לפרס דקל הזהב עבור הסרט הקצר הטוב ביותר לשנת 1990.
בין השנים 1997–2002 הסרט הוקרן בערוץ Cartoon Network כחלק מאנתולוגיה של סרטים קנדיים.
הסרט עוסק בבעיית אונטולוגיה המכונה "פרדוקס הטלפורטציה".
הסרט מתחיל בהקדמה הכולל שיר, בו דמות המספרת/הגיבורה שרה על מחשבותיה שממשיכות לרדוף אותה, ולמנוע ממנה מלהירדם.
יום אחד, הגיבורה הוזמנה על ידי מדען-ממציא מפורסם לתערוכה פומבית בה יציג את המצאתו החדשה, דרך תחבורה מהפכנית.
ביום ההצגה, הגיבורה תופסת את מוקמה בקהל שנאסף לצפות בנס המדעי הזה - טרנספורטר.
הטרנספורטר מונח על במה ומורכב משני תאים, שכל אחד מהם נראה כמו מקרר עם אנטנות.
המדען מזמין את המתנדב הראשון שלו, אדם לבוש בסגול, אשר נכנס ונסגר בתוך התא הימני.
המדען מפעיל את המכונה שלו, ולאחר כמה שניות של רעש מכני - האיש הסגול יוצא מתוך התא השמאלי ויורד מהבמה.
הגיבורה, אשר בהתחלה חושבת שההמצאה החדשה היא לא יותר מאשר אשליה, מבקשת מהמדען הסבר על התהליך.
המדען מנסה לשכנע אותה להיכנס אל המכונה בעצמה, אך היא דורשת ממנו הסבר.
באמצעות סרט קצר הוא מסביר שבתהליך מעורבים גלי רדיו, אך היא נותרת סקפטית.
לבסוף, לאחר שהקהל התפזר, המדען מודה בשקר שלו ומסביר: התא הימני אוסף מידע אודות הנבדק שבתוכו, ולאחר מכן שולח את המידע הזה לתא השני, אשר מייצר העתק מדויק של הנבדק.
לאחר מכן, התא הראשון מחסל את תוכנו.
הגיבורה, אשר נחרדת לגלות את האמת, ממשיכה לסרב להיכנס אל המכונה.
היא שואלת מדוע יש צורך להרוס את הנבדק המקורי.
המדען מסביר לה שאם המקור לא היה מושמד, העולם היה הופך להיות מאוכלס ביותר מדי עותקים של כל אדם המשתמש בטלפורטר.
הגיבורה טוענת שההשמדה איננה מוסרית.
המדען שואל אותה אם הייתה מרגישה אותו הדבר, אילו העותק היה זה שמושמד, ולא המקור, כשהוא טוען שלהשמיד עותק איננו מוסרי יותר או פחות מאשר לא לעשות עותק בכלל מלכתחילה.
המקור וההעתק, לטענתו, הם אותו אדם.
לאחר שהגיבורה ממשיכה לסרב להיכנס אל המכונה, היא מבקשת מהמדען שיעשה זאת בעצמו.
הוא טוען שעשה זאת מספר רב של פעמים, אך היא ממשיכה להתעקש שיעשה זאת בנוכחותה והוא מסכים, ואפילו מסכים לדרישתה לעשות זאת כאשר דלתות התאים נשארות פתוחות.
הגיבורה צופה בו כשהוא נכנס אל התא הראשון, העתק נוצר בתא השני, ולאחר מכן המדען שבתא הראשון מושמד.
העותק חוזר על התהליך, וכך גם העותק שלו והעותק הבא.
כעת, הגיבורה דורשת את הבטחתו של יוצר המכונה שהיא בטוחה.
כאשר המדען המשובט מבטיח לה שהוא היוצר, היא טוענת שהוא אינו אלא העתק, וכי המדען המקורי כבר מזמן חדל מלהתקיים.
היא מבקשת ממנו להיכנס אל המכונה, אולם להשהות את תהליך ההשמדה של המקור למשך חמש דקות, הוא מסכים ונכנס אל המכונה.
המקור וההעתק שלו יוצאים בו-זמנית מהתאים של המכונה, ודי נהנים זה מחברתו של זה, עד אשר הגיבורה שואלת מי משניהם הוא המקור; באופן טבעי, אף אחד מהם לא רוצה להיות זה שיושמד, ועל כן כל אחד מהם מכחיש שהוא המקור.
הגיבורה מציעה משחק שחמט ידידותי, על מנת להכריע מי המקור ומי ההעתק.
כאשר אחד משני המדענים מנצח במשחק ודורש מעמיתו להיכנס בחזרה אל התא, הגיבורה מציינת שסביר יותר להניח שדווקא המנצח הוא המקור, אשר הצליח להביס את הכפיל שלו.
לאחר מכן, הגיבורה והמדען שהפסיד במשחק מכריחים את המדען המנצח להיכנס אל התא על מנת להיות מושמד.
הגיבורה והמדען חשים אשמה, והמדען פורץ בבכי, כבר לא מנסה שוב לשכנע את הגיבורה להיכנס אל התא בעצמה.
מוזיקה קודרת נשמעת ברקע, והגיבורה שרה על טעותה (על זה ששכנעה את המדען להשהות את השמדת המקור) בעודה נכנסת אל תוך התא הראשון, ותהליך הטלפורטציה מתחיל.
כאשר העתק של הגיבורה יוצא מהתא השני, היא נוכחת לגלות שהמקור הושמד, והיא חשה הקלה, כיוון שהיא לא המקור, שהיה אחראי לרצח המדען המקורי, אלא רק עותק חופשי מאשמה של עצמה המקורי.
שם השחקן/ית שם הדמות אודות הדמות קים הנדיסידס ללא שם דמות המספרת / הגיבורה הווארד רישפאן ללא שם המדען-הממציא
(בעברית: טינה מדליקה את המדינה/קאנטרי!) הוא אלבום הבכורה של הזמרת האמריקאית טינה טרנר אשר יצא לאור באוגוסט 1974, על ידי חברת התקליטים יונייטד ארטיסטס.
בתוך האלבום נכללים עשרה שירים בסך הכול.
אלבום זה היה אלבום הסולו הראשון שלה לאחר שהייתה חברה בצמד Ike & Tina Turner ביחד עם בעלה אך גם כאשר הוציאה את האלבום עדיין טרנר הייתה חלק מהצוות.
אלבום הופק על ידי טום ט'אקר והוקלט באולפני בוליק סאונד בנאשוויל שבקליפורניה.
בעקבות חוסר ההצלחה שלה כזמרת R&B החליטה טרנר לפנות אל מוזיקת הקאנטרי.
האלבום שאב השראה ממספר אמני קאנטרי ביניהם קריס קריסטופרסון, בוב דילן, אוליביה ניוטון-ג'ון, ג'יימס טיילור ודולי פרטון.
האלבום הועמד לפרס גראמי בקטגוריית "הביצועים הווקאלים הטובים ביותר באלבום R&B נשי" אך עדיין לא זכה להצלחה מסחרית כאשר האלבום לא דורג באף מצעד.
האלבום לא הופץ על גבי דיסק כדי לא ליצור בלבול עם אלבומים אחרים אותם הוציאה טרנר בעלי שמות דומים.
Title (בעברית: "כותרת") הוא אלבומה של הזמרת מייגן טריינור אשר יצא שלא באופן עצמאי ואלבומה הרביעי בכללי אשר יצא ב-9 בינואר 2015 על ידי אפיק רקורדס.
האלבום מהווה המשך ל־EP שלה אשר יצא על גביי אותו שם בספטמבר 2014 והכיל 4 שירים מתוך האלבום המלא.
רוב השירים באלבום נכתבו והולחנו על ידי טריינור עצמה וקווין קדיש והופקו על ידי קדיש עצמו ובנוסף גם הזמרים כריס גלבודה וג'סי פרייסור שימשו ככותבים באלבום.
באלבום התארחו הזמרים ג'ון לג'נד ושיי קרטר.
מבחינה מזויקלית האלבום היה מושפע מאהבה של הזמרת לאלבומים אשר היו פופולארים וטרנדים בעבר וממוזיקת שנות ה-50 וה-60. האלבום משלב מספר סגנונות ביניהם מוזיקה קאריבית, דו-וופ, היפ הופ, סוקה ופופ.
עם יציאתו האלבום הגיע למקום הראשון בארצות הברית כאשר מכר באותו שבוע 238 אלף עותקים במכירות משולבות, כאשר 195 אלף מתוכם היו במכירות נקיות.
בנוסף הוא גם הגיע למקום הראשון בסקוטלנד, אוסטרליה, קנדה, ניו זילנד ובריטניה.
כניסתו אל המקום הראשון באוסטרליה הפכה את טריינור לאמן הראשון מאז מייקל ג'קסון שהיה חתום באפיק רקורדס והצליח להגיע להישג זה.
מתוך האלבום יצאו 4 סינגלים: "All About That Bass" אשר יצא כסינגל הראשון מהאלבום ומה-EP בעל אותו השם ב-30 ביוני 2014 וזכה להצלחה אדירה כאשר הגיע לקום הראשון ב-58 מדינות שונות ומכר נכון לאפריל 2015 11 מיליון עותקים מה שהופך אותו לאחד מהשירים הנמכרים ביותר בהיסטוריה.
הסינגל השני היה "Lips Are Movin" אשר יצא כסינגל ב-21 באוקטובר של אותה שנה וזכה להצלחה ענקית גם כן כאשר מכר 5.5 מיליון עותקים מה שהפך אותו לאחד מהשירים הנמכרים ביותר באותו עשור.
הסינגל השלישי מהאלבום היה השיר "Dear Future Husband" אשר גם זכה להצלחה כאשר הגיע למקום ה-14 בארצות הברית ולעשרים העליונים ב-11 מדינות נוספות ובנוסף הגיע למעמד פלטינה משולשת במדינה ולמעמד פלטינה או יותר ב-3 מדינות נוספות.
הסינגל הרביעי והאחרון מהאלבום היה השיר "Like I'm Gonna Lose You" אשר יצא ב-23 ביוני 2015 והגיע למקום ה-8 בארצות הברית ובכך הפך לשיר הרביעי מהאלבום שמגיע לעשרים העליונים בארצות הברית.
בנוסף הוא גם הגיע למעמד זה בעוד מספר מדינות נוספות ובנוסף גם למעמד פלטינה מרובעת בארצות הברית ולמעמד פלטינה או יותר בעוד 5 מדינות נוספות.
על מנת לקדם את האלבום הופיעה הזמרת בהופעות ציבוריות ביניהן בפסטיבל ג'ינגל בול.
בנוסף גם יצאה הזמרת לשני סיבובי הופעות That Bass Tou ו-MTrain Tour.
נכון להיום האלבום מכר 3 מיליון עותקים בארצות הברית מה שמזכה אותו למעמד פלטינה משולשת במדינה ובנוסף הגיע למעמד של פלטינה או יותר בעוד 7 מדינות נוספות.
במכירות נקיות מכר האלבום נכון לסוף שנת 2015 1.8 מיליון מה שהפך אותו לאלבום הנמכר ביותר באותה שנה במכירות נקיות.
Title (בעברית: כותרת; מוכר כ-Title EP) הוא המיני-אלבום הראשון של הזמרת-יוצרת האמריקאית מייגן טריינור.
המיני-אלבום יצא לאור ב-9 בספטמבר 2014, על ידי חברת התקליטים אפיק רקורדס.
המיני-אלבום הופק על ידי קווין קיידיש ונכתב על ידי קיידיש וטריינור עצמה.
מבחינה מוזיקלית המיני-אלבום מושפע ממוזיקת דו-וופ משנות ה-50 בשילוב של מוזיקת R&B מודרנית ופופ מלודי.
מבחינה לירית האלבום עוסק בדברים הקשורים לנשיות ומעמד האישה במאה ה-21. מתוך האלבום יצא השיר "All About That Bass" כסינגל מתוך האלבום ב-30 ביוני 2014.
מאוחר יותר, גם יצא השיר "Dear Future Husband" ב-17 במרץ 2015, לאחר שיצא כסינגל מתוך אלבום הבכורה שלה.
מצד אחד הרבה מבקרים שיבחו את הפקת האלבום והיכולות הווקאליות של הזמרת אך מצד שני היו גם הרבה מבקרים שמתחו ביקורת על מילות השירים באלבום, בעיקר סביב שיר הנושא והשיר "All About That Bass" שמבקרים כינו את מילות שירים אלו כמילים "אנטי-פמניסטים".
המיני-אלבום הגיע למקום ה-15 בארצות הברית ונמכר בלמעלה מ-21 אלף עותקים בשבוע הראשון ליציאתו.
בקנדה הוא הגיע למקום ה-17 ובנוסף גם דורג בדנמרק, במקום ה-35. על מנת לקדם את המיני-אלבום, הופיעה טריינור בהופעות פומביות והופעות חיות בטלוויזיה.
TinyMCE הוא עורך טקסט עשיר מקוון כתוכנת קוד פתוח תחת רישיון LGPL.
התוכנה ממירה אלמנטים של HTML לתצוגה ויזואלית, מה שנקרא WYSIWYG.
TinyMCE נועד להשתלב בקלות עם ספריות JavaScript כגון React JavaScript, Vue.js ו-AngularJS כמו כן TinyMCE משולבת במערכות ניהול תוכן כמו וורדפרס וג'ומלה.
TinyMCE כולל ממשק API מקיף להתממשקות להרחבות חיצוניות.
Tkinter (בעברית: טִיקִינְטֶר) הוא ממשק של שפת התכנות פייתון לערכת התצוגה Tk (ספרית קוד חוצה פלטפורמות של כלים גרפיים).
Tkinter כלול בספרייה הסטנדרטית של פייתון בהתקנות במערכות ההפעלה Linux, Microsoft Windows, ו-MacOS X.
הוא נוצר על ידי חידו ואן רוסום ו-Steen Lumholt, ובהמשך עבר רוויזיה בידי פרדריק לונד (Fredrik Lundh) ונחשב לכלי הסטנדרטי לבניית GUI בפייתון.
Tkinter הוא תוכנה חופשית ששוחחרה תחת רישיון פייתון.
השם Tkinter נובע מהצירוף Tk Interface, שכן הוא ממשק של ערכת Tk.
כמו שאר הממשקים לספריה הגרפית Tk בשפות תכנות אחרות, Tkinter מכילה מפרש של שפת התכנות Tcl שמובנה במפרש של פייתון, כך שקריאות מ-Tkinter מתורגמות לפקודות ב-Tcl, ומעובדות על ידי המפרש.
בצורה זו ניתן לשלב Python ו-Tcl באותה אפליקציה.
ישנן מספר ספריות GUI פופולריות בפייתון כאלטרנטיבה ל-Tkinter, כגון wxPython, PyQt, Pygame, Pyglet, PyGTK.
חלון הוא מונח בסיסי אשר מציין אזור מלבני בתצוגת הממשק למשתמש, אשר מכיל רכיבים שונים לבניית GUI בפייתון.
פריסת רשת (באנגלית Grid layout) ב-Tk היא אחת משלוש שיטות ניהול פריסה (Layout managers) זמינות בספריית Tk של פייתון, המשמשת ליצירת ממשקי משתמש גרפיים (GUI).
היא מאפשרת למקם רכיבים בשורות ובעמודות, תוך שליטה מדויקת על מיקומם וגודלם.
פריסת רשת מציעה גמישות וקלות שימוש ליצירת פריסות פשוטות ומורכבות כאחד, תוך שליטה מדויקת במיקום וגודל הפריטים וארגון ברור ויעיל של התוכן.
רכיב הוא המונח הכללי לאבני הבנייה בממשק משתמש בספריית Tk, וכולל תתי-קטגוריות כגון מסגרת, כפתורים, רכיבי טקסט וקלט, כמו גם תיבות דו-שיח קופצות ואפשרות לעיצוב מותאם אישי באמצעות ttk בפייתון.
יצירת תוכנית Hello World בסיסית באמצעות ספרית Tkinter בפייתון 3:from tkinter import *
root = Tk() # יצירת החלון עצמו, הבסיס שעליו ייבנו הווידג'טים האחרים
w = Label(root, text="Hello, world!") # יצירת אובייקט של תווית עם טקסט
w.pack() # root -העברת התווית למסך
root.mainloop() # התחלת לולאת האירועים - פתיחת החלון וכל הווידג'טים שעליו והקשבה לאירועים המתקבלים.
בגרסה המוקדמת יותר של פייתון, פייתון 2, יש לכתוב את Tkinter באות גדולה, על מנת שהקוד יעבוד.
טיקסטי היא תוכנת צד לקוח לשיתוף קבצים העושה שימוש בפרוטוקול ביטורנט ומספקת חדרי צ'אט בערוצי התוכן השונים.
התוכנה שוחררה בשנת 2009 ונכתבה על ידי קווין הארן (Kevin Hearn) בשפת ++C.
טיקסטי ניתנת להורדה במערכות ההפעלה חלונות ולינוקס.
טיקסטי פותחה בשנת 2009 על ידי קווין הארן (Kevin Hearn) במטרה להוות תחליף לתוכנות הביטורנט השונות.
בשנת 2012, נרשמה התוכנה כאחת מעשר החלופות הטובות ביותר לתוכנת μTorrent באתר TorrentFreak.
בשנת 2015, דורגה על ידי הגולשים כתוכנת שיתוף הקבצים החמישית בטיבה באתר Lifehacker.
בשנת 2017, הושקה גרסת 2.52 הכוללת פורומים וערוצים מוצפנים.
בסוף שנת 2017, קיבלה טיקסטי סיקור אוהד באתר TechRadar.
Tini (בעברית: טיני; מעוצב: ) הוא אלבום הבכורה של הזמרת-יוצרת הארגנטינאית טיני.
האלבום יצא לאור ב-29 באפריל 2016 בהוצאת חברת התקליטים הוליווד רקורדס.
הסינגל המוביל מהאלבום, "Siempre Brillarás", והגרסה האנגלית שלו, "Born to Shine", הופצו ב-25 במרץ 2016.
האלבום קיבל את תואר הזהב בארגנטינה ונמכר בלמעלה מ-100,000 עותקים ברחבי העולם תוך פחות מחודשיים.
מקוםתאריםמכירות אוסטריה (IFPI Austria) זהב 7,500 ארגנטינה (CAPIF) זהב 20,000 פולין (ZPAV) זהב 10,000 מכירות + הזרמת מדיה בלבד
Tini Tini Tini (בעברית: טיני טיני טיני) הוא אלבום האולפן השלישי של הזמרת-יוצרת הארגנטינאית טיני.
האלבום יצא לאור ב-3 בדצמבר 2020 בהוצאת חברות התקליטים הוליווד רקורדס ויוניברסל מיוזיק לטין אנטרטיינמנט.
האלבום למקום השני בארגנטינה, וקיבל את תואר היהלום הכפול על ידי איגוד תעשיית ההקלטות הארגנטינאי (CAPIF).
הוא נחשב לאלבום הנמכר ביותר בכל הזמנים במדינה.
Tití Me Preguntó הוא שיר של הראפר הפוארטו ריקני באד באני.
השיר הושפע מאנתוני "אל מיימבה" סנטוס .
השיר יצא לאור ב-6 במאי 2022, על ידי רימאס אנטרטיינמנט, כרצועה הרביעית מתוך אלבום האולפן הרביעי של באד באני, Un Verano Sin Ti (2022), ויצא לאחר מכן ב-1 ביוני 2022, כסינגל השלישי מתוך האלבום.
השיר נכתב על ידי באד באני והופק על ידי MAG ולה פסיינסה.
ב-2 במאי 2022, באד באני הכריז על אלבומו החמישי, Un Verano Sin Ti, בו "Tití Me Preguntó" מופיע כרצועה הרביעית ברשימת הרצועות.
ב-6 במאי, השיר יצא לאור לצד שאר האלבום באמצעות רימאס אנטרטיינמנט, וב-1 ביוני 2022 יצא כסינגל השלישי מתוך האלבום לצד וידאו קליפ באתר יוטיוב.
ארגוןרשימהמיקוםמקורבילבורד500 שירי הפופ של כל הזמנים202
בעקבות צאתו של האלבום, השיר נכנס למקום החמישי במצעד הבילבורד הוט 100 ב-21 במאי 2022, והפך לשיר השני המצליח ביותר מן האלבום במצעד, מאחורי "Moscow Mule", שהגיע בשיאו למקום הרביעי.
בנוסף, הוא הגיע בשיאו למקום הראשון במצעד השירים הלטיניים ולמקום הרביעי במצעד הבילבורד גלובל 200 ב-11 ביוני 2022. ב-29 במאי, הגיע למקום הראשון בספרד.
קליפ ויזואלי ב-360° פורסם בערוץ היוטיוב של באד באני ב-6 במאי 2022, לצד קליפים ויזואליים נוספים מתוך האלבום.
הווידאו קליפ לשיר פורסם בערוץ היוטיוב של באד באני ב-1 ביוני 2022, לצד צאתו כסינגל.
נכון לדצמבר 2024, הקליפ עומד על כ-911 מיליון צפיות.
מקוםתאריםמכירות איטליה (FIMI) זהב 50,000 פורטוגל (AFP) זהב 5,000 ספרד (PROMUSICAE) פלטינה ×5 300,000
Titanosarcolites הוא סוג נכחד של צדפה קדומה אשר התקיימה במשך הקרטיקון העליון של הקמפן עד המאסטריכט, לפני 83 עד 66 מיליון שנה מזמננו, מה שאומר שהיא נכחדה עם הכחדת הקרטיקון לפני 66 מיליון שנה.
היא השתייכה למשפחה הקדומה Caprinidae, מהקבוצה רודיסטים אשר נכחדה לחלוטין עם סוף הקרטיקון.
המאובנים של צדפה זו התגלו בג'מייקה, דרום-מזרח מקסיקו ודרום ארצות הברית ואלה תוארו ב-1924 בידי החוקר Trechmann וידועים בו 4 מינים שונים:
צדפה זו הייתה הגדולה ביותר מבני קבוצתה באורך של מעל 2 מטרים.
עקב גודלה היא לא יכלה לנוע במהירות ורבצה בקרקעית הים בדומה לצדפות דו-קשוותיות מודרניות.
הקשווה התחתונה שלהם הייתה מעט חרוטית כדי להתאים לחיי קרקעית בעוד הקשווה העליונה שימשה כמכסה מגונן של הצדפה.
ככל הנראה היא סיננה מזון לאורך הקרקעית הימית של האוקיינוס האטלנטי הקדום.
"Titan" (בעברית: "ענק"; לשעבר: "Zemrën n'dorë", בעברית: "יד בלב") הוא סינגל שהוקלט על ידי הזמרת-יוצרת בסה קוקדחימה.
השיר מתואר כבלדה המלווה ניגודיות.
השיר הולחן על ידי קוקדחימה וקלדי בהיטי, ונכתב על ידי רוזנה ראדי ופטריט ספאג'.
השיר ייצג את אלבניה באירוויזיון 2024, שהתקיים במאלמה שבשוודיה.
"Zemrën n'dorë" הולחן על ידי בסה קוקדחימה וקלדי בהיטי, ונכתב על ידי רוזנה ראדי ופטריט ספאג'.
הרבה לפני שקיבלה את מועמדותה לייצג את אלבניה באירוויזיון, הגישה בסה הצעה לייצג את רומניה באירוויזיון בשנת 2009. בריאיון לאתר מעריצי האירוויזיון "Wiwibloggs", הצהירה בסה שהשיר הוא בלדה עם ניגודיות רבה, ובנוסף ציינה על השיר:
השיר הוכרז רשמית בפסטיבלי אי קנגס ה-62 ב-17 באוקטובר 2023. ב-19 בדצמבר, בחצי הגמר השיר התחרה.
אף על פי שלא זכה בתחרות, השיר נבחר לייצג את אלבניה באירוויזיון 2024, וזכה בהצבעה נפרדת.
בינואר 2024, הודיעה בסה כי תצא לשיר "Zemrën n'dorë" גרסה חדשה לקראת התחרות, שאמורה להיחשף ב-11 במרץ.
מאוחר יותר, היא הודיעה שהגרסה החדשה תושר באנגלית תחת הכותרת "Titan".
ב-30 באוגוסט, אישר תאגיד השידור האלבני (RTSH) על השתתפותם באירוויזיון 2024, ושיטת הבחירה נשארה על כנה – פסטיבלי אי קנגס; תחרות הכוללת 31 משתתפים שנערכת לשני חצאי גמר, ובסופו לגמר.
הנציג נבחר באמצעות מערכת הצבעה בידי הצופים.
עשרים ושניים האמנים שהעפילו לשלב זה התחרו על המקום הראשון, ואילו כל משתתפי הקדם (כולל אלו שהפסידו בשלבי חצאי הגמר) הועמדו לייצג את אלבניה באירוויזיון 2024, בהתאם להחלטת הקהל בלבד.
אאורלה גאצ'ה, זוכת פסטיבלי אי קנגס ה-38, ה-40 וה-49; ניק ג'לילאיי ולה פאזאני, זוכת העונה הראשונה של פסטיבלי אי קנגס בקוסובו הופיעו במשדר.
השיר הזוכה היה "Çmendur" בביצוע מאל רטקוצרי.
זו שזכתה במרב הנקודות מהקהל, ובעצם נבחרה לייצג את אלבניה לאירוויזיון 2024 הייתה בסה קוקדחימה עם השיר "Zemrën n'dorë".
אלבניה השתתפה בחלקו הראשון של חצי הגמר השני, שנערך ב-9 במאי.
אלבניה הופיעה שנייה, אחרי מלטה ולפני יוון.
ב-9 במאי עלתה בסה על בימת חצי הגמר השני של האירוויזיון וביצעה את שירה "Titan".
היא נכשלה בניסיונה להעפיל לגמר שהתקיים ב-11 במאי, לאחר שסיימה במקום ה-15 עם 14 נקודות.
+אזורתאריךפורמטחברת תקליטיםהערותעולם19 בדצמבר 2023הורדה דיגיטליתהוצאה עצמית
Titanic: Adventure Out of Time הוא משחק הרפתקאות מסוג הצבע והקלק משנת 1996 אשר פותח על ידי חברץ CyberFlix ויצא במקור למערכות ההפעלה Windows ו-MacOS.
המשחק מאפשר לשחקן לחקור שחזור דיגיטלי מדויק של אוניית הפאר טיטניק בעלילה המשלב אירועים היסטוריים עם אירועים בדיוניים.
במשחק השחקן מגלם את הסוכן החשאי הבריטי פרנק קרלסון אשר נשלח אחורה בזמן משנת 1942 ל-14 באפריל 1912, ללילה בו הטיטניק פגעה בקרחון וטבעה, במטרה לשנות אירוע מסוים על הטיטניק אשר יוביל לקיומן של מלחמת העולם הראשונה, המהפכה הרוסית ומלחמת העולם השנייה.
במהלך המשחק השחקן חייב לחקור אזורים שונים ברחבי האונייה ולהשיג ארבעה פריטים ספציפיים - ציור, מחברת, שרשרת, ומכתב, כאשר כל אחד מאותם הפריטים הספציפיים קשור לאירוע היסטורי שישפיע רבות על המאה ה-20.
זהו משחק הרפתקאות המשוחק מגוף ראשון והוא מכיל ממשק הצבעה והקלקה כאשר השחקן מסוגל לשוטט ברחבי הטיטניק בסביבת תלת־ממדית מציאותית, לקיים אינטראקציה עם דמויות היסטוריות ובדיוניות ברחבי האונייה, ולפתור חידות על מנת להתקדם במשחק.
המטרה העיקרית של השחקן היא להשלים משימות שונות ברחבי האוניה, כולל איסוף פריטים מסוימים, וקיום שיחות עם דמויות מסוימות.
בעוד שבתחילת המשחק העלילה מתקדמת רק כאשר מבוצעים משימות מסוימות, ברגע שהמשחק מגיע לנקודה בה הטיטניק מתחילה לשקוע מתחיל מרוץ נגד הזמן להשלים מטרות מסוימות לפני שהאוניה תשקע לחלוטין.
אירועים ספיצפיים מתרחשים ברחבי האונייה על בסיס הזמן שחולף בעת שמשחקים במשחק.
המשחק מכיל בסך הכל 8 סופים אפשריים, אשר נקבעים בהתאם לפעולות השחקן במשחק.
בכולם פרט לאחד דמות השחקן נהרגת.
לא ניתן להציל את הטיטניק עצמה מגורלה באף אחת מהסופים האפשריים במשחק.
בנוסף, המשחק מכיל גם מצב הנקרא "Ship's tour" אשר מאפשר לסייר ברחבי הטיטניק בצורה לא ליניארית ולהאזין לתיאורים שונים אודות הטיטניק, צוות האונייה, והנוסעים באונייה, וכמו גם אודות הלילה בו הטיטניק טבעה.
המשחק פותח על ידי חברת CyberFlix.
המפתחים ערכו מחקר מקיף אודות הטיטניק על מנת לספק לשחקן חוויה מציאותית, הן מבחינת ויזואלית והן מבחינת דיוק היסטורי.
המשחק השתמש במנוע ה-DreamFactory הקנייני של חברת CyberFlix אשר אפשר להציג גרפיקה תלת-ממדית שעברה רינדור מבעוד מועד.
Titanic: The Legend Goes On (באיטלקית: Titanic, mille e una storia, בתרגום חופשי: "טיטניק: האגדה ממשיכה") הוא סרט אנימציה מוזיקלי איטלקי משנת 2000 אודות שקיעתה של הספינה "טיטניק".
הסרט נכתב ובוים על ידי קמיליון טאטי.
הסרט נפתח ברכבת בשירות "וייט סטאר ליין" שמסיעה את נוסעיה אל המזח בו עוגנת הטיטניק.
על הרכבת נמצאת אישה עניה בשם אנג'ליקה, המשמשת כמשרתת עבור אמה החורגת ושתי אחיותיה החורגות המרושעות.
אנג'ליקה חולמת למצוא אהבה וכן את הוריה, בעזרת תיליון כחול ובתוכו תמונתה של אמה לזיהוי.
במקביל, לספינה מגיעים נוסעים נוספים: איש אנגלי ממעמד האצולה בשם ויליאם, יחד עם האומנת שלו, שאיבדה את בתה שנים טרם העלילה וכן המזכיר שלו, גסטון.
נוסעים נוספים כוללים את ויני תאבת הבצע, בנקאי כושל בשם ג'רמי מקפלנל, גנבת תכשיטים בשם קורנית'יה מינסטרק, שני עוזריה השלומיאלים קירק ודירק, בלש משטרה בשם סם ברדברי שנשלח ללכוד אותם וכן מולי, זמרת הספינה.
אל ההפלגה מצטרפות חיות מואנשות שמתגוררות בתא המטען: משפחה של עכברים יידישאים, אווזים, כלב בשם פריץ, עורב בשם הקטור ולהקה המורכבת מעכברים מקסיקנים.
במהלך ההפלגה, הנוסעים מתחילים להתחבר אחד לשני: ויליאם ואנג'ליקה מתאהבים ממבט ראשון וכן ויני וג'רמי מתאהבים לאחר שפלופסי, כלבה של ויני משדך ביניהם.
גסטון מנסה להרשים את מולי בעזרת התיליון של אנג'ליקה, אותו הוא מצא קודם לכן.
סם משוטט בספינה בעודו מחופש בכדי לעצור את קורנית'יה ובינתיים קירק ודירק מנסים ללא הצלחה לגנוב את תכשיטיה של ויני.
נקודת השיא של הסרט מגיעה במהלך נשף לנוסעי המחלקה הראשונה, אליו אנג'ליקה מצליחה להגיע לאחר ששותפתה לתא משאילה לה את השמלה שלה.
בנשף, אנג'ליקה פוגשת בויליאם והשניים רוקדים.
מקסי, ילד ממשפחת העכברים מבחין בתילון ששייך לאנג'ליקה ובעזרת שאר החיות הוא משיב לה אותו בחזרה.
לאחר שהבינה שהתיליון נגנב מאנג'ליקה, מולי עוזבת את גסטון בכעס.
כשגרת'ווד, ברניס והורטנס (האם והאחיות החורגות בהתאמה) מנסות להפריד בין אנג'ליקה לוויליאם, מקסי מפחיד אותן.
קירק ודירק מצליחים לגנוב תיליון פנינים מויני, אך מגלים שהוא מזויף מכיוון שויני לא עשירה, אך נוהגת להעמיד פנים שכן כדי לצאת עם גברים עשירים.
הטיטניק מתנגשת בקרחון ומים מתחילים להציף אותה.
הנוסעים ממהרים לספינות ההצלה ואנג'ליקה, ויקטוריה (שותפתה לתא של אנג'ליקה) ונכדיה מצליחים לעלות על סירת הצלחה ולברוח ממשפחתה החורגת של אנג'ליקה, שעלו על סירה אחרת.
בדרכם לסירת ההצלה, אנג'ליקה מתאחדת עם ויליאם, אך הוא נשאר מאחור מפאת ההוראה "נשים וילדים תחילה".
כל החיות מתא המטען בורחות על גבו של קרש ומצליחות להציל את טבח הספינה מטביעה.
ג'רמי מגלה את האמת לויני אודותיו, אך היא נשארת איתו למרות זאת והשניים מוצאים את מותם על ספינה.
מולי מחליטה להישאר עם הלהקה שלה על הספינה גם כן.
ויליאם מציל ילד מטביעה, אך טובע בעצמו וככל הנראה מצא את מותו.
על סירת ההצלה, אנג'ליקה מגלה שהאומנת של ויליאם היא אמה הביולוגית והשתיים מתאחדות.
החבורה מצילה את הבלש סם מהמים ולבסוף גם את ויליאם, המתברר כחי והוא ואנג'ליקה מתאחדים באושר.
בסוף הסרט, קריינות חושפת מה עלה בגורל הדמויות: ויליאם ואנג'ליקה נישאו באושר ועושר, סם הכניס את קורנת'יה מאחורי סורג ובריח, קירק ודירק נישאו לאחיותיה החורגות של אנג'ליקה וגסטון נישא לאישה מהמעמד הגבוה בתקווה להנות מכספה, אך במקום זאת הוא מטפל בעבודות הבית.
קרולין יאנג – מקסי העכבר / עכבר שוודי
ביאנקה אלסנדרה ארה – הורטנס
אדמונד פורדום – ג'רמי מקפלנל
דייוויד ברנדון – סגן הקפטן
קנת' בלטון – קפטן סמית'
סוזן ספיפורד – אמא של אנג'ליקה (ללא קרדיט)
הפקת הסרט נמשכה 3 שנים.
הסרט הופץ לבתי הקולנוע באיטליה ב-15 בספטמבר 2000, לאחר מכן הופץ בתקליטורי DVD בחודש יולי לאחר מכן בקנדה.
מאז הוצאת הסרט, גרסת ה-DVD הקנדית לא מוצעת יותר למכירה, אך הסרט הופץ מחדש על ידי Third Millennium Distributions.
לסרט קיימות שתי גרסאות בשפה האנגלית, שתי הגרסאות דובבו על ידי אותו צוות מדבבים.
הגרסה השנייה מציגה עלילה אלטרנטיבית יחד עם עריכות נוספות.
בנוסף, לגרסה השנייה הולחן פסקול חדש ונוספו שירים חדשים על ידי המלחין מאט מגווייר.
למרות שהגרסה הראשונה של הסרט היא באורך של 82 דקות, הגרסה השנייה קוצרה ל-58 דקות בתוספת 12 דקות נוספות שמציגות סצנות שהוסרו בעריכה במהלך כתוביות הסיום של הסרט.
בכך, אורכה של הגרסה השנייה הוא 70 דקות.
, מחברת הספר "Titanic on Film: Myth versus Truth" (בתרגום חופשי: "טיטאניק בסרט: מיתוס נגד האמת") תיארה את הסרט כ-"חיקוי כושל של דיסני שמצטיין בטעם רע".
הכתב כריסטופר קמפבל מאתר הביקורות "IndieWire" כתב על הסרט: "לא ראוי לילדים ושהוא כתוב ומאוייר בצורה שמזלזלת בזיכרון הטיטניק".
מבקר הסרטים טים ברייטון מהאתר "Alternate Ending" כתב על הסרט: "בצורה אירונית, זהו אחד הסרטים הגרועים הכי מהנים של שנות ה-2000".
To Sir With Love (בעברית: לאדוני באהבה) הוא שיר הנושא מתוך סרט הקולנוע לאדוני באהבה משנת 1967. השיר נכתב על ידי דון בלק ומארק לונדון, בעלה של מריון מאסי שהייתה מנהלת אישית של לולו.
השיר הוקלט לראשונה על ידי לולו ולהקת המיינדבנדרס (The Mindbenders) שהופיעו גם בסרט.
הסינגל שיצא ב-1967 הגיע למקום הראשון בבילבורד הוט 100 ושהה שם במשך חמישה שבועות.
בבריטניה השיר לא הופץ כסינגל, אלא היה בי-סייד של הלהיט "Let's Pretend".
הזמרת האוסטרלית טינה ארנה הקליטה את השיר ב-2007 באלבום "Songs of Love & Loss".
גרסאות כיסוי נוספות של השיר:
אל גרין הקליט את השיר ב-1978 לאלבום "Truth n' Time".
ויקי סו רובינסון הקליטה את השיר ב-1983.
The Trash Can Sinatras הקליטו גרסת כיסוי לשיר ב-1996.
Ngaire - זמרת ניו זילנדית הקליטה גרסת כיסוי ב-1991, שהגיע למקום ראשון במצעד בניו זילנד.
10,000 מניאקים ביצעו את השיר יחד עם מייקל סטייפ ב-1993
סוזנה הופס מלהקת הבאנגלס הקליטה גרסה לשיר ב-1997.
להקת "Soul Asylum" הקליטו בצוע של השיר בהופעה חיה.
הזמרת הקנדית Jann Arden הקליטה גרסת כיסוי לשיר באלבומה Happy?
בסדרת הטלוויזיה Glee בוצע השיר בפרק 22 של העונה הראשונה.
אריק מתיוס ביצע את השיר בסיטקום "Boy Meets World".
To Our Children's Children's Children (לילדי, ילדי, ילדינו) הוא אלבום האולפן החמישי של להקת הרוק המתקדם הבריטית, המודי בלוז.
האלבום יצא לראשונה ב-1969, וזהו האלבום הראשון של הלהקה שיצא תחת חברת התקליטים, Threshold Records שהלהקה ייסדה.
שם חברת התקליטים קרוי על שמו של האלבום הקודם של הלהקה, On the Threshold of a Dream.
האלבום הושפע ממשימתה של אפולו 11, וכל השירים עוסקים בנושאים שיגור לחלל וילדים, עם צליל מינורי וטונאלי תחת השפעות פסיכדליות.
זהו האלבום הרביעי ברשימת שבעת האלבומים המופתיים של הלהקה שיצאו בין השנים 1967–1972 בקריירה שלהם.
כשהסינגל של הלהקה Watching and Waiting הפך לכישלון מסחרי, To Our Children's Children's Children הפך להצלחה גדולה כשהגיע למקום ה-2 במצעד האלבומים הבריטי ובמקום ה-14 במצעד האמריקאי.
הלהקה גילתה שרוב שירי האלבום היו בלתי אפשריים לביצוע בהופעות בשל שימוש גדול בתזמורים והרבה אוברדאבינג.
כתוצאה מכך, האלבום הבא של הלהקה A Question of Balance, התאפיין יותר בצלילים "רוקיים" והתמקד יותר בכלים החשמליים מאשר התזמורתיים.
אך לאחר Question, האלבום אחריו Every Good Boy Deserves Favour סימן את החזרה של הלהקה אל הצליל התזמורתי שלה.
ב-2006, האלבום יצא שוב בגרסת רימסטר של SACD כאלבום כפול.
ב-2008, האלבום עבר רימסטר שוב אך רק עם דיסק אחד ובו רצועות בונוס.
השיר "Out and In" נכתב במקור על ידי קלידן הלהקה מייק פינדר והבסיסט שלה ג'ון לודג', שיתוף הפעולה היחיד של השניים בהיסטוריה של הלהקה.
אך בגרסת הדיסק לאלבום בשנת 1997, לודג' נשמט מהקרדיט על השיר.
To Pimp a Butterfly (בתרגום חופשי מאנגלית: "לסרסר פרפר") הוא אלבום האולפן השלישי של קנדריק לאמאר.
האלבום יצא לאור ב-15 במרץ 2015, על ידי חברות התקליטים טופ דואוג אנטרטיינמנט, אפטרמת' אנטרטיינמנט ואינטרסקופ רקורדס.
הוא הוקלט באולפנים בכל רחבי ארצות הברית, והופק על ידי סאונווייב, טרייס מרטין, טאז "Ti$a" ארנולד, ת'אנדרקאט, ראהקי, לאב דראגון, פליינג לוטוס, פארל ויליאמס, בוי-1דה, וכן ד"ר דרה ואנתוני "טופ דואוג" טיפית' כמפיקים בפועל.